**Құдай мінажатыңызға жауап бермеген кезде**

***«Тағы да мынаны білеміз: барлық жағдайларда Құдай Өзін сүйетіндердің игілігі үшін әрекет етеді, себебі Ол бізді өз мақсатына сай таңдап алды.»***

***(Римд. 8:28)***

Өмірдегі азаппен, көңілсіздіктермен және жауапсыз қалған мінажаттармен не істеу керектігін білу қиын болуы мүмкін. Сондай жағдайда: «Құдай қайда?» деген сұрақ туындауы мүмкін.

Бала кезінде Эми Кармайкл өзінің қоңыр көздерінің орнына анасы сияқты жарқыраған көк көздері болғанын қалады, бірақ оның мінажаттары жауапсыз қалған еді. Бірнеше жыл өткен соң, ол құлдыққа сатылып жатқан жас қыздарды құтқару үшін Үндістанға миссионер болып бару керек болды. Егер Эмиде анасының көк көздері болғанда, ол ешқашан да өзін жасыра алмас (маскироваться) еді. Ол оның қоңыр көздері оған жасырын әрекетке барып, жас қыздарды құлдықтан құтқаруға көмектескенін түсінді. Құтқарылған қыздарға қарап, Эми тіпті жауапсыз болып көрінген мінажаттарда да Құдайдың даналығы мен көрегендігі бар екенін түсінді.

Бүгін біз Құдайдан көзіміздің түсін өзгертуден гөрі қиынырақ мәселелерде көмек сұрап жатуымыз мүмкін. Қиын кезеңдерді бастан өткерген кезде Құдайдың не қалайтынын алдын ала білу қиын болуы мүмкін. Құдай біздің мінажаттарымызға біз қалағандай жауап беруі немесе жауап бермеуі мүмкін, бірақ біз әрқашан Оның Өз уәдесіне берік болатынына сене аламыз. Римдіктерге арналған Киелі кітапта былай делінген: “Тағы да мынаны білеміз: барлық жағдайларда Құдай Өзін сүйетіндердің игілігі үшін әрекет етеді, себебі Ол бізді өз мақсатына сай таңдап алды.” (Римдіктерге 8:28).

Мінажаттарыңыз жауапсыз қалғандай көрінсе де, егер сіз шынымен Құдайды жақсы көріп, Оған сенім артсаңыз, Құдай бәрін сіздің игілігіңіз үшін пайдалана алады. Сіз Эми Кармайкл сияқты Құдайдың жоспарын біраз уақыт түсінбеуіңіз мүмкін, бірақ Құдайды сүйетіндерге, Оның уәделері әрқашан да шындық.